Reitan Convenience

Reitan Convenience er et av fire forretningsområder i det norskeide selskapet Reitan Retail.  

Reitan Convenience omfatter i dag Narvesen i Norge og Latvia, Pressbyrån i Sverige, 7-Eleven i Norge, Sverige og Danmark, R-kioski i Finland, R-kiosk i Estland, samt R-kiosk og Lietuvos Spauda i Litauen. Antall utsalgssteder per 31. desember 2012 var 2 495, og Reitan Convenience hadde i 2012 en omsetning på 13,4 milliarder kroner. 

Utsalgsstedene tilknyttet Reitan Convenience drives hovedsakelig etter franchiseprinsippet. I Norge organiseres selskapet fra et servicekontor i Oslo.

Utsalgssteder
Reitan Convenience består av ni utsalgssteder, fordelt på syv land.

 Narvesen ble grunnlagt i 1894 av Bertrand Narvesen, som startet kjeden for å kunne tilby lesestoff på togstasjoner. I dag tilbyr Narvesen også mat- og drikkevarer, og har over 270 butikker i Norge. Sammen med Latvia og Litauen, har de over 500 utsalgssteder drevet av kjøpmenn.
 7-Eleven har vært i Norge siden 1986.
 7-Eleven Market er et hybridkonsept som kombinerer dagligvare og convenience. Den første butikken ble startet i Frognerveien i Oslo i oktober 2021.
 Pressbyrån er en convenience-kjede i Sverige, som består av rundt 300 butikker i hele landet.
 R-kioski er et franchise-drevet kiosk og convenience-konsept i Finland og Estland.
 Caffeine Roasters er et konsept som tar utgangspunkt i baristakaffe, og finnes i Estland, Latvia, Litauen, Norge og Danmark.
 Lietuvos Spauda betyr «Litauisk Presse» og ble etablert i Litauen i 1944. Det som opprinnelig var et rent avis- og pressedistribusjonsnettverk selger i dag både mat og drikke, kaffe og diverse elektroniske tjenester til folk på farten. I dag er det 113 kiosker i 13 forskjellige byer i Litauen.
 PBX i Sverige er den nyeste merkevaren i Reitan Convenience, og har fokus på bærekraft. PB står for Pressbyrån og X for innovasjon og fremtid. PBX er ett «living lab», hvor butikken brukes som et verktøy for å teste og eksperimentere. Det som fungerer, implementeres i Reitan Convenience sine øvrige butikker.

Referanser

Eksterne lenker 
 

Norske detaljistselskaper
Selskaper etablert i 2001
Reitangruppen